Contents

[Ilunabar Aldea] Gaussen Efektua 2 (AtopiaRPG)

[Ilunabar Aldea] Gaussen Efektua 2 (AtopiaRPG)

Azken Hutsaren Gurtza Ikus(t)ezinen baitako eszisio sekretua da eta Kanpoko Huts Handia inbokatu nahi du. Ekuazio Oteiziarrei jarraiki eta motor lineal baten bidez hadroi exotiko zehatz batzuk nahikoa

azeleratzea lortuz gero Lurra esferoide desokupatu bilakatu eta jatorrizkoak ekartzeko gai izango dira.

Internazional Ikus(t)ezinak aspalditik zituen susmoak bere altzoan heresia bat egon ote zitekeen, baina haien ohiko arrarotasuna ospatzearen flosofak neurri diziplinario gogorragoak hartzea eragotzi du orain arte. Are, diziplina ez da Internazional Ikus(t)ezinaren bertuteetako bat. Orain, baina, berandu da. Beranduegi. Azken Hutsa martxan dago eta Gauss azeleragailu elektromagnetiko esperimentalak lapurtzea lortu du CIC Nanogunetik. Sekretua gordetzea baino garrantzitsuagoa da une honetan sekta eroaren planak geldiaraztea.

Ez dago beste fakzioei laguntza eskatzea beste aukerarik.

Atal honek Hondarribiko Liburutegian jokatutako “Gaussen Efektua” partidaren amaiera jasotzen du. Mila esker Ereiten eta antolatzaileei, baita AtopiaRPG-ra nola jokatzen den ikustera hurbildu ziren guztiei ere!

Argazkia: Unai Guerra